Bergen Radio
Store norske leksikon,Teknologi og industri,Elektronikk,Elektronikk,Radioteknikk,Radiosendere og radiofyr
Bergen Radio var en kystradiostasjon som åpnet i 1912 med en gnistsender på 5 kW. Stasjonen lå på fjelltoppen Rundemanen (568 moh.), som tilhører et av Bergens syv fjell.
Bergen Radio var fra 1927 også Norges største kystradiostasjon som ved hjelp av kortbølgeutstyr kunne nå de fleste punkter i verden. Kortbølgesenderen ble imidlertid nedlagt i 1961 og overtatt av Rogaland radio. Bergen Radio fortsatte som kystradiostasjon med VHF- og MF-anlegg (mellombølge) inntil hele virksomheten ble lagt ned i 2004, og fjernstyres i dag fra Rogaland radio.Bygninger, med gjenstående interiør og maskinutstyr, samt fundamenter til gjenstående master er fredet som kulturminner. Les mer i Store norske leksikon radio – teknikk